《题兴化小阁》
宋代·李新

迎马玉簪看作竹，浸篱鸭绿已盈沟。
田园秀润吾无着，却要江湖一小舟。
钵囊有润何癯瘠，鱼鼓无声太寂寥。
更向冲衢见车马，可能不过虎溪桥。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。